b'\n_START_ARTICLE_\nTravni\xc5\xa1ki grahor\n_START_SECTION_\nOpis\n_START_PARAGRAPH_\nTravni\xc5\xa1ki grahor zraste od 100 do 120 cm v vi\xc5\xa1ino in ima ve\xc4\x8d \xc5\xa1tirirobih plezajo\xc4\x8dih stebel. Listi so majhni, suli\xc4\x8dasti in koni\xc4\x8dasti in imajo razlo\xc4\x8dne vzporedne \xc5\xbeile. Par stranskih listi\xc4\x8dev ima razraslo ali delno razraslo vitico, s katero se rastlina oprijema opore. Cvetovi so metuljasti, dolgi do 20 mm in so \xc5\xbeivo rumene barve. Zdru\xc5\xbeeni so v dolgopecljata redka grozdasta socvetja, ki se kasneje razvijejo v stroke, ki so dolgi do 4 cm in \xc4\x8drne barve._NEWLINE_Rastlina je domorodna v Evropi in Aziji, kjer cveti od maja do septembra, kasneje pa so jo zanesli tudi v Severno Ameriko. Ponekod predstavlja pomembno krmno rastlino.'